title: Komission täytäntöönpanoasetus (EU) 2019/916, annettu 4 päivänä kesäkuuta 2019, suorien tukien mukauttamisasteesta Euroopan parlamentin ja neuvoston asetuksen (EU) N:o 1306/2013 nojalla kalenterivuoden 2019 osalta

text:
                  5.6.2019

                  FI

                  Euroopan unionin virallinen lehti

                  L 146/98

         KOMISSION TÄYTÄNTÖÖNPANOASETUS (EU) 2019/916,
         annettu 4 päivänä kesäkuuta 2019,
         suorien tukien mukauttamisasteesta Euroopan parlamentin ja neuvoston asetuksen (EU) N:o 1306/2013 nojalla kalenterivuoden 2019 osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (1) ja erityisesti sen 26 artiklan 3 kohdan,
         on kuullut maatalousrahastojen komiteaa,
         sekä katsoo seuraavaa:

                     (1)

                     Asetuksen (EU) N:o 1306/2013 25 artiklan mukaan on muodostettava varaus, josta on tarkoitus tarjota maatalousalalle lisätukea maataloustuotteiden tuotantoon tai jakeluun vaikuttavissa merkittävissä kriiseissä, tekemällä kunkin vuoden alussa suoriin tukiin vähennys mainitun asetuksen 26 artiklassa tarkoitetun rahoituskurimenetelmän avulla.

                     (2)

                     Asetuksen (EU) N:o 1306/2013 26 artiklan 1 kohdassa säädetään, että sen varmistamiseksi, että markkinoihin liittyvien menojen ja suorien tukien rahoittamiseksi neuvoston asetuksessa (EU, Euratom) N:o 1311/2013 (2) vahvistettuja vuotuisia enimmäismääriä noudatetaan, on määrättävä mukautusaste, jota sovelletaan suoriin tukiin, jos asianomaisen enimmäismäärän puitteissa rahoitettavia toimenpiteitä koskevat rahoitusennusteet osoittavat jonkin varainhoitovuoden osalta, että vuotuiset enimmäismäärät tulevat ylittymään.

                     (3)

                     Komission tekemään vuoden 2020 talousarvioesitykseen sisällytetyn maatalousalan kriisivarauksen määrä on 478 miljoonaa euroa käypinä hintoina. Tämän määrän kattamiseksi olisi kalenterivuoden 2019 osalta sovellettava rahoituskurimenetelmää suoriin tukiin tukijärjestelmissä, jotka luetellaan Euroopan parlamentin ja neuvoston asetuksen (EU) N:o 1307/2013 (3) liitteessä I.

                     (4)

                     Komission tekemässä vuoden 2020 talousarvioesityksessä suorien tukien ja markkinoihin liittyvien menojen osalta vahvistetut ennusteet osoittavat, ettei rahoituskurin lisäsoveltamiseen ole tarvetta.

                     (5)

                     Asetuksen (EU) N:o 1306/2013 26 artiklan 3 kohdan mukaisesti mukautusaste olisi vahvistettava viimeistään sen kalenterivuoden kesäkuun 30 päivänä, jota kyseinen mukautusaste koskee.

                     (6)

                     Pääsääntöisesti viljelijälle, joka jättää suoria tukia koskevan tukihakemuksen tietylle kalenterivuodelle N, maksetaan tuet tiettynä varainhoitovuodelle N + 1 sijoittuvana maksuaikana. Jäsenvaltiot voivat kuitenkin tietyin rajoituksin suorittaa viljelijöille maksuja kyseisen maksuajan päätyttyä. Tällaisia myöhäisempiä maksuja voidaan suorittaa seuraavana varainhoitovuonna. Kun rahoituskuria sovelletaan tiettyyn kalenterivuoteen, mukautusastetta ei tulisi soveltaa maksuihin, joita koskevat tukihakemukset on jätetty muina kalenterivuosina kuin kalenterivuonna, johon rahoituskuria sovelletaan. Viljelijöiden tasavertaisen kohtelun varmistamiseksi on sen vuoksi aiheellista säätää, että mukautusastetta sovelletaan ainoastaan maksuihin, joista on jätetty tukihakemus sinä kalenterivuonna, johon rahoituskuria sovelletaan, riippumatta siitä, milloin maksu viljelijälle suoritetaan.

                     (7)

                     Asetuksen (EU) N:o 1307/2013 8 artiklan 1 kohdassa säädetään, että asetuksen (EU) N:o 1306/2013 26 artiklan mukaisesti vahvistettua suoriin tukiin sovellettavaa mukautusastetta sovelletaan ainoastaan yli 2 000 euron suuruisiin suoriin tukiin, jotka myönnetään viljelijöille vastaavana kalenterivuonna. Lisäksi asetuksen (EU) N:o 1307/2013 8 artiklan 2 kohdassa säädetään, että suorien tukien asteittaisen käyttöönoton seurauksena mukautusastetta sovelletaan Kroatiaan vasta 1 päivästä tammikuuta 2022. Tässä asetuksessa vahvistettua mukautusastetta ei näin ollen tulisi soveltaa viljelijöille kyseisessä jäsenvaltiossa maksettaviin tukiin,

               ON HYVÄKSYNYT TÄMÄN ASETUKSEN:

            1 artikla

               1.   Mukautusasteen vahvistamiseksi asetuksen (EU) N:o 1306/2013 25 ja 26 artiklan ja asetuksen (EU) N:o 1307/2013 8 artiklan 1 kohdan mukaisesti sellaisten asetuksen (EU) N:o 1307/2013 liitteessä I luetelluissa tukijärjestelmissä viljelijöille myönnettävien suorien tukien määriä, jotka ylittävät 2 000 euroa ja joista on jätetty tukihakemus kalenterivuoden 2019 osalta, alennetaan 1,441101 prosentin mukautusasteella.

               2.   Edellä 1 kohdassa säädettyä vähennystä ei sovelleta Kroatiaan.

            2 artikla
            Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 päivänä kesäkuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 347, 20.12.2013, s. 549.

            (2)  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).

            (3)  Euroopan parlamentin ja neuvoston asetus (EU) N:o 1307/2013, annettu 17 päivänä joulukuuta 2013, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta (EUVL L 347, 20.12.2013, s. 608).


title: Neuvoston täytäntöönpanoasetus (EU) 2017/1942, annettu 25 päivänä lokakuuta 2017, Sudanin tilanteen johdosta määrättävistä rajoittavista toimenpiteistä annetun asetuksen (EU) N:o 747/2014 15 artiklan 3 kohdan täytäntöönpanosta

text:
               26.10.2017

               FI

               Euroopan unionin virallinen lehti

               L 276/1

         NEUVOSTON TÄYTÄNTÖÖNPANOASETUS (EU) 2017/1942,
   annettu 25 päivänä lokakuuta 2017,
   Sudanin tilanteen johdosta määrättävistä rajoittavista toimenpiteistä annetun asetuksen (EU) N:o 747/2014 15 artiklan 3 kohdan täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Sudanin tilanteen johdosta määrättävistä rajoittavista toimenpiteistä sekä asetusten (EY) N:o 131/2004 ja (EY) N:o 1184/2005 kumoamisesta 10 päivänä heinäkuuta 2014 annetun neuvoston asetuksen (EU) N:o 747/2014 (1) ja erityisesti sen 15 artiklan 3 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 10 päivänä heinäkuuta 2014 asetuksen (EU) N:o 747/2014.

               (2)

               Yhdistyneiden kansakuntien turvallisuusneuvoston päätöslauselman 1591 (2005) nojalla perustettu Yhdistyneiden kansakuntien turvallisuusneuvoston komitea saattoi 17 päivänä lokakuuta 2017 ajan tasalle tiedot yhden sellaisen henkilön osalta, johon kohdistetaan rajoittavia toimenpiteitä.

               (3)

               Asetuksen (EU) N:o 747/2014 liite I olisi näin ollen muutettava tämän mukaisesti,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 747/2014 liite I tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä lokakuuta 2017.

            Neuvoston puolesta

            Puheenjohtaja

         M. MAASIKAS

      (1)  EUVL L 203, 11.7.2014, s. 1.

      LIITE
      Korvataan ALNSIEM, Musa Hilal Abdallaa koskeva merkintä seuraavasti:

                     ”2.

                        ALNSIEM, Musa Hilal Abdalla

                        Alias: a) Sheikh Musa Hilal; b) Abd Allah; c) Abdallah; d) AlNasim; e) Al Nasim; f) AlNaseem; g) Al Naseem; h) AlNasseem; i) Al Nasseem

                        Asema: a) entinen Sudanin kansalliskokouksen jäsen Al-Wahan alueelta; b) entinen liittovaltioasioista vastaavan ministeriön erityisneuvonantaja; c) Mahamid-heimon ylin päällikkö Pohjois-Darfurissa

                        Syntymäaika: a) 1. tammikuuta 1964; b) 1959

                        Syntymäpaikka: Kutum

                        Kansalaisuus: sudanilainen

                        Osoite: a) Kabkabiya, Sudan; b) Kutum, Sudan (asuu Kabkabiyassa ja Kutumin kaupungissa Pohjois-Darfurissa, on asunut Khartumissa).

                        Passi: a) Diplomaattipassi D014433, myönnetty 21. helmikuuta 2013 (voimassaolo päättynyt 21. helmikuuta 2015); b) Diplomaattipassi D009889, myönnetty 17. helmikuuta 2011 (voimassaolo päättynyt 17. helmikuuta 2013).

                        Henkilötiedot: Kansalaisuutta koskeva todistus A0680623.

                        YK nimennyt:25. huhtikuuta 2006.

                        Lisätietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5795065

                        Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

                     Alnsiem merkittiin 25 päivänä huhtikuuta 2006 luetteloon päätöslauselman 1672 (2006) 1 kohdassa ”Jalul-heimon ylimmäksi päälliköksi Pohjois-Darfurissa”.
                     Human Rights Watch ilmoittaa tiedonannossaan, että heillä on 13 päivänä helmikuuta 2004 päivätty tiedote Pohjois-Darfurin paikalliselta hallintovirastolta. Tiedotteessa annetaan ”alueen turvallisuusyksiköille” käsky ”sallia mujahidin-taistelijoiden toimet ja Sheikh Musa Hilalin komentamien vapaaehtoisten eteneminen [Pohjois-Darfurin] alueelle sekä näiden perustarpeiden varmistaminen”. 400 arabimiliisiä hyökkäsi 28 päivänä syyskuuta 2005 Aro Sharrow'n kylään (myös sen pakolaisleiriin) sekä Achon ja Gozmenan kyliin Länsi-Darfurissa. Uskomme myös, että Musa Hilal oli paikan päällä Aro Sharrow'n pakolaisleiriin kohdistuneen hyökkäyksen aikana: hänen poikansa oli saanut surmansa Sudanin vapautusarmeijan (Sudanese Liberation Army, SLA) hyökätessä Shareiaan, joten hän oli nyt toteuttamassa henkilökohtaista verikostoa. On perusteltuja syitä uskoa, että heimon ylimpänä päällikkönä hän oli suoraan vastuussa näistä teoista ja on vastuussa kansainvälisen humanitaarisen oikeuden ja ihmisoikeuksia koskevan kansainvälisen oikeuden loukkauksista ja muista julmuuksista.”


title: Komission täytäntöönpanoasetus (EU) 2017/1956, annettu 26 päivänä lokakuuta 2017, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Saucisson d'Ardenne / Collier d'Ardenne / Pipe d'Ardenne (SMM))

text:
               27.10.2017

               FI

               Euroopan unionin virallinen lehti

               L 277/4

         KOMISSION TÄYTÄNTÖÖNPANOASETUS (EU) 2017/1956,
   annettu 26 päivänä lokakuuta 2017,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Saucisson d'Ardenne / Collier d'Ardenne / Pipe d'Ardenne (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Belgian hakemus nimityksen ”Saucisson d'Ardenne” / ”Collier d'Ardenne” / ”Pipe d'Ardenne” (SMM) rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Komissio vastaanotti kaksi vastaväiteilmoitusta: Zurich Foodstuff Trading LLC – United Arab Emiratesilta 17 päivänä elokuuta 2015 ja Rezos Brands SA – Greeceltä 14 päivänä syyskuuta 2015.

               (3)

               Komissio välitti Belgialle Zurich Foodstuff Trading LLC:n vastaväiteilmoituksen. Rezos Brands SA:n lähettämää vastaväiteilmoitusta ei välitetty, koska asetuksen (EU) N:o 1151/2012 51 artiklan 1 kohdan toisen alakohdan mukaan luonnolliset tai oikeushenkilöt, joiden oikeutettua etua asia koskee ja jotka ovat sijoittautuneet muun kuin hakemuksen vastaanottaneen jäsenvaltion alueelle tai asuvat siellä, voivat esittää vastaväiteilmoituksen sijoittautumisjäsenvaltioille. Tämän vuoksi Rezos Brands SA ei voinut esittää vastaväiteilmoitusta suoraan komissiolle. Lisäksi komissio oli vastaanottanut vastaväiteilmoituksen sen jälkeen, kun vastaväiteilmoituksen esittämiselle asetuksen (EU) N:o 1151/2012 51 artiklan 1 kohdan nojalla vahvistettu määräaika oli jo päättynyt.

               (4)

               Komissio vastaanotti 17 päivänä lokakuuta 2015 perustellun vastaväitteen Zurich Foodstuff Trading LLC:ltä.

               (5)

               Vastaväitteen esittäjän etua, sellaisena kuin se kuvattiin perustellussa vastaväitteessä, ei ollut todettavissa eikä se ollut suora vaan epäsuora ja hypoteettinen. Koska Zurich Foodstuff Trading LLC:lla ei ollut oikeutettua etua, vastaväitemenettelyä ei jatkettu. Näin ollen Zurich Foodstuff Trading LLC:n esittämää vastaväitettä ei voitu ottaa käsiteltäväksi.

               (6)

               Belgian viranomaiset välittivät komissiolle 16 päivänä heinäkuuta 2014 päivätyllä kirjellä pyynnön, jonka oli esittänyt SMM-tuotteelle ”Saucisson d'Ardenne” / ”Collier d'Ardenne” / ”Pipe d'Ardenne” määritellyn maantieteellisen alueen ulkopuolelle sijoittautunut yritys TerBeke-Pluma, joka oli esittänyt asetuksen (EU) N:o 1151/2012 49 artiklan 3 kohdan nojalla tutkittavaksi otettavan vastaväitteen; yritys pyysi asetuksen (EU) N:o 1151/2012 15 artiklan 1 kohdan nojalla siirtymäaikaa, jonka aikana se saisi jatkaa nimen ”Saucisson d'Ardenne” / ”Collier d'Ardenne” / ”Pipe d'Ardenne” käyttöä. Belgian viranomaiset toimittivat 1 päivänä huhtikuuta 2015, 3 päivänä marraskuuta 2016 ja 3 päivänä huhtikuuta 2017 päivätyillä kirjeillä tiedot ja selvennykset, joita komissio tarvitsi ollakseen tietoinen kaikista tosiseikoista tehdessään päätöksen edellä mainitusta siirtymäajasta.

               (7)

               Nimelle ”Saucisson d'Ardenne” / ”Collier d'Ardenne” / ”Pipe d'Ardenne” on myönnetty asetuksen (EU) N:o 1151/2012 9 artiklan nojalla väliaikainen kansallinen suoja 8 päivästä toukokuuta 2014 alkaen eli siitä päivästä alkaen, jona komissio vastaanotti rekisteröintihakemuksen. Tässä yhteydessä TerBeke-Plumalle myönnettiin kansallisella tasolla enintään yhdeksän kuukauden sopeutumisaika, jonka aikana se voi jatkaa suojatun nimen käyttöä tuotteissa, jotka eivät ole eritelmän mukaisia. Sopeutumisaika alkoi 8 päivänä toukokuuta 2014 ja päättyi yhdeksän kuukautta myöhemmin.

               (8)

               Koska TerBeke-Pluma ei ole 8 päivänä helmikuuta 2015 jälkeen saanut pitää tuotettaan kaupan nimillä ”Saucisson d'Ardenne” / ”Collier d'Ardenne” / ”Pipe d'Ardenne”, siirtymäajan myöntäminen asetuksen (EU) N:o 1151/2012 15 artiklan 1 kohdan nojalla ei ole perusteltua. Jos rekisteröidyn nimen käyttö rajatun maantieteellisen alueen ulkopuolella valmistetuissa tuotteissa sallittaisiin, se ei tarkoittaisi ”siirtymän” sallimista vaan perusteettomasti johtaisi 8 päivän helmikuuta 2015 jälkeen laittomana pidetyn tilanteen palauttamiseen.

               (9)

               Edellä esitetyn perusteella nimi ”Saucisson d'Ardenne” / ”Collier d'Ardenne” / ”Pipe d'Ardenne” olisi kirjattava suojattujen alkuperänimitysten ja suojattujen maantieteellisten merkintöjen rekisteriin.

         ON HYVÄKSYNYT TÄMÄN ASETUKSEN:
   1 artikla
   Rekisteröidään nimi ”Saucisson d'Ardenne” / ”Collier d'Ardenne” / ”Pipe d'Ardenne”.
   Ensimmäisessä kohdassa mainittu nimitys viittaa komission täytäntöönpanoasetuksen (EU) N:o 668/2014 (3) liitteessä XI mainitun luokan 1.2 ”Lihavalmisteet (kuumennetut, suolatut, savustetut jne.)” tuotteeseen.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä lokakuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 343, 14.12.2012, s. 1.

      (2)  EUVL C 182, 3.6.2015, s. 7.

      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2017/1957, annettu 26 päivänä lokakuuta 2017, tiettyihin Kosovosta peräisin olevia kaloja ja kalastustuotteita koskevien unionin tariffikiintiöiden avaamisesta ja hallinnoimisesta

text:
                  27.10.2017

                  FI

                  Euroopan unionin virallinen lehti

                  L 277/6

            KOMISSION TÄYTÄNTÖÖNPANOASETUS (EU) 2017/1957,
      annettu 26 päivänä lokakuuta 2017,
      tiettyihin Kosovosta (*1) peräisin olevia kaloja ja kalastustuotteita koskevien unionin tariffikiintiöiden avaamisesta ja hallinnoimisesta
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon tietyistä Euroopan unionin ja Euroopan atomienergiayhteisön sekä Kosovon (*1) välisen vakautus- ja assosiaatiosopimuksen soveltamismenettelyistä 15 päivänä helmikuuta 2017 annetun Euroopan parlamentin ja neuvoston asetuksen (EU) 2017/355 (1) ja erityisesti sen 2 artiklan,
      sekä katsoo seuraavaa:

                  (1)

                  Euroopan unionin ja Euroopan atomienergiayhteisön sekä Kosovon (*1) välinen vakautus- ja assosiaatiosopimus (2), jäljempänä ’vakautus- ja assosiaatiosopimus’, allekirjoitettiin 27 päivänä lokakuuta 2015, ja se tuli voimaan 1 päivänä huhtikuuta 2016.

                  (2)

                  Vakautus- ja assosiaatiosopimuksen 31 artiklassa ja sen liitteessä IV vahvistetaan järjestelyt, joita sovelletaan unioniin tuotaviin kaloihin ja kalastustuotteisiin. Näiden määräysten nojalla Kosovosta peräisin olevan taimenen ja karpin tuonti unioniin on tullitonta tietyissä tariffikiintiöissä.

                  (3)

                  Kaloja ja kalastustuotteita koskevien vakaus- ja assosiaatiosopimuksen määräysten täytäntöönpanemiseksi on tarpeen avata ja hallinnoida taimenen ja karpin vuoden 2016 ja sitä seuraavien vuosien vuotuisia tariffikiintiöitä.

                  (4)

                  Komission olisi hallinnoitava näitä tariffikiintiöitä vapaaseen liikkeeseen luovutusta koskevien tulli-ilmoitusten hyväksymispäivien aikajärjestyksen perusteella komission täytäntöönpanoasetuksen (EU) 2015/2447 (3) mukaisesti.

                  (5)

                  Tässä asetuksessa säädettyjä toimenpiteitä olisi sovellettava vakautus- ja assosiaatiosopimuksen voimaantulopäivästä. Sen vuoksi tämän asetuksen olisi tultava voimaan kiireellisesti.

                  (6)

                  Tässä asetuksessa säädetyt toimenpiteet ovat tullikoodeksikomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Avataan liitteessä vahvistetut unionin tariffikiintiöt Kosovosta peräisin oleville kaloille ja kalastustuotteille.
      2 artikla
      Komissio hallinnoi 1 artiklassa tarkoitettuja tariffikiintiöitä täytäntöönpanoasetuksen (EU) 2015/2447 49–54 artiklan mukaisesti.
      3 artikla
      Tämä asetus tulee voimaan päivänä, jona se julkaistaan Euroopan unionin virallisessa lehdessä.
      Sitä sovelletaan 1 päivästä huhtikuuta 2016.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 26 päivänä lokakuuta 2017.

               Komission puolesta

               Puheenjohtaja

            Jean-Claude JUNCKER

         (*1)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.

         (1)  EUVL L 57, 3.3.2017, s. 59.

         (2)  EUVL L 71, 16.3.2016, s. 3.

         (3)  Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).

         LIITE
         Tavaran kuvauksen sanamuotoa on pidettävä ainoastaan ohjeellisena, joten etuusjärjestelyn laajuus määräytyy tässä liitteessä CN-koodien mukaan, sanotun kuitenkaan rajoittamatta yhteisen nimikkeistön tulkintasääntöjen määräysten soveltamista. Kun CN-koodin edessä on ”ex”, etuusjärjestelyn laajuus määräytyy sekä CN-koodin että sitä vastaavan tavaran kuvauksen perusteella.

            Kalat ja kalastustuotteet

                     Järjestysnumero

                     CN-koodi

                     Taric-alanimikkeet

                     Kuvaus

                     Vuotuisen tariffikiintiön määrä
                     (tonnia, nettopaino)

                     Kiintiötulli

                     09.1506

                     0301 91

                     Taimenet (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache ja Oncorhynchus chrysogaster): elävät; tuoreet tai jäähdytetyt; jäädytetyt; kuivatut, suolatut tai suolavedessä olevat, savustetut; fileet ja muu kalanliha; ihmisravinnoksi soveltuvat jauhot, jauheet ja pelletit

                     Tullattaessa 1.4.2016–31.12.2016:
                     15
                     Tullattaessa 1.1.–31.12 tulevina vuosina:
                     15

                     0 %

                     0302 11

                     0303 14

                     0304 42

                     0304 52 00

                     10

                     0304 82

                     0304 99 21

                     11, 12, 20

                     0305 10 00

                     10

                     0305 39 90

                     10

                     0305 43 00

                     0305 59 85

                     61

                     0305 69 80

                     61

                     09.1508

                     0301 93 00

                     Karpit (Cyprinus spp., Carassius spp., Ctenopharyngodon idellus, Hypophthalmichthys spp., Cirrhinus spp., Mylopharyngodon piceus, Catla catla, Labeo spp., Osteochilus hasselti, Leptobarbus hoeveni, Megalobrama spp.): elävät; tuoreet tai jäähdytetyt; jäädytetyt; kuivatut, suolatut tai suolavedessä olevat, savustetut; fileet ja muu kalanliha; ihmisravinnoksi soveltuvat jauhot, jauheet ja pelletit

                     Tullattaessa 1.4.2016–31.12.2016:
                     20
                     Tullattaessa 1.1.–31.12 tulevina vuosina:
                     20

                     0 %

                     0302 73 00

                     0303 25 00

                     0304 39 00

                     20

                     0304 51 00

                     10

                     0304 69 00

                     20

                     0304 93 90

                     10

                     0305 10 00

                     20

                     0305 31 00

                     10

                     0305 44 90

                     10

                     0305 52 00

                     10

                     0305 64 00

                     10


title: Komission täytäntöönpanoasetus (EU) 2017/1963, annettu 9 päivänä elokuuta 2017, Euroopan parlamentin ja neuvoston asetuksen (EU) N:o 1306/2013 ja Euroopan parlamentin ja neuvoston asetuksen (EU) N:o 1308/2013 muuttamisesta oliiviöljyn ja syötäväksi tarkoitettujen oliivien alojen tukemista koskevien toimintaohjelmien osalta annetun täytäntöönpanoasetuksen (EU) N:o 615/2014 muuttamisesta

text:
                  28.10.2017

                  FI

                  Euroopan unionin virallinen lehti

                  L 279/30

            KOMISSION TÄYTÄNTÖÖNPANOASETUS (EU) 2017/1963,
      annettu 9 päivänä elokuuta 2017,
      Euroopan parlamentin ja neuvoston asetuksen (EU) N:o 1306/2013 ja Euroopan parlamentin ja neuvoston asetuksen (EU) N:o 1308/2013 muuttamisesta oliiviöljyn ja syötäväksi tarkoitettujen oliivien alojen tukemista koskevien toimintaohjelmien osalta annetun täytäntöönpanoasetuksen (EU) N:o 615/2014 muuttamisesta
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta annetun asetuksen (EU) N:o 1306/2013 (1) ja erityisesti sen 57 artiklan 2 kohdan, 58 artiklan 4 kohdan, 62 artiklan 2 kohdan ja 66 artiklan 4 kohdan,
      ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (2) ja erityisesti sen 31 artiklan,
      sekä katsoo seuraavaa:

                  (1)

                  Huhtikuun 1 päivänä 2015 käynnistettyjen kolmevuotisten toimintaohjelmien täytäntöönpanosta saadun kokemuksen perusteella tiettyjä komission täytäntöönpanoasetuksen (EU) N:o 615/2014 (3) säännöksiä olisi yksinkertaistettava ja selkeytettävä. Samalla on aiheellista vähentää entisestään toimijoille ja kansallisille viranomaisille aiheutuvaa hallinnollista taakkaa.

                  (2)

                  Koska toimintaohjelmien toteuttamisvuosi alkaa 1 päivänä huhtikuuta ja jos hyväksyttyihin toimintaohjelmiin tehdään muutoksia edunsaajaorganisaatioiden yhdistyessä, yhdistyvien edunsaajaorganisaatioiden erillisiä toimintaohjelmia olisi jatkettava rinnakkain sitä toteuttamisvuotta, jona yhdistyminen tapahtui, seuraavan toteuttamisvuoden alkamiseen asti. Samassa yhteydessä olisi muutettava tiettyjä edellytyksiä, joiden perusteella toimintaohjelman toimenpiteisiin voidaan hyväksyä muutoksia, jotta olisi selvää, että kyseiselle alalle kohdennettu määräraha pysyy muuttumattomana.

                  (3)

                  Jotta ennakkomaksupyynnöt voitaisiin sovittaa paremmin yhteen edunsaajan maksuvalmiuden kanssa, jäsenvaltioiden pitäisi voida antaa edunsaajaorganisaatioille lupa toimittaa ennakkomaksupyyntöjä kolmevuotisen toimintaohjelman täytäntöönpanon aikana.

                  (4)

                  Hyväksytyn toimintaohjelman täytäntöönpanon varmistamiseksi toimintaohjelman hyväksymistä koskevan hakemuksen toimittamisen yhteydessä olisi asetettava vähimmäisvakuus. Sääntöjen, jotka liittyvät ennakkoja koskevien vakuuksien vapauttamiseen ennen toimintaohjelman kunkin toteuttamisvuoden loppua, pitäisi olla joustavat ja yhdenmukaiset EU-rahoitusta koskevien sääntöjen kanssa.

                  (5)

                  Koska maksupyyntöä koskevien tiukkojen määräaikojen päätavoitteena on vuosittaisen talousarviosyklin noudattaminen, jäsenvaltioilla pitäisi olla enemmän joustovaraa maksupyyntöjen esittämistä koskevien määräaikojen asettamisessa, kunhan jäsenvaltiot suorittavat maksut sen kalenterivuoden lokakuun 15 päivään mennessä, jona toimintaohjelman toteuttamisvuosi päättyy.

                  (6)

                  Maksuvalmiusongelmien välttämiseksi olisi säädettävä jo aiheutuneiden kustannusten korvaamista koskevasta osittaismaksujärjestelmästä kutakin toimintaohjelman toteuttamisvuotta varten.

                  (7)

                  Yksinkertaistamisen vuoksi tuensaajien hyväksymisedellytysten noudattaminen olisi voitava todistaa pelkkien asiakirjojen perusteella.

                  (8)

                  Lisäksi tiettyjen tietojen ilmoittamista komissiolle koskevat määräajat ja viittaukset täytäntöönpanoasetuksen (EU) N:o 615/2014 tiettyihin säännöksiin olisi ilmaistava selkeämmin.

                  (9)

                  Sen vuoksi täytäntöönpanoasetusta (EU) N:o 615/2014 olisi muutettava.

                  (10)

                  Ennen 1 päivää huhtikuuta 2018 hyväksyttyihin toimintaohjelmiin olisi niiden päättymiseen asti sovellettava täytäntöönpanoasetuksen (EU) N:o 615/2014 säännöksiä, jotka olivat voimassa, kun toimintaohjelmat hyväksyttiin.

                  (11)

                  Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Muutetaan täytäntöönpanoasetus (EU) N:o 615/2014 seuraavasti:

                  1)

                  Muutetaan 2 artikla seuraavasti:

                              a)

                              Korvataan 3 kohdan ensimmäinen alakohta seuraavasti:
                              ”Jos yhdistyneillä toimijaorganisaatioilla oli ennen erilliset toimintaohjelmansa, niiden on jatkettava kyseisiä ohjelmia rinnakkain ja erillisinä yhdistymistä seuraavan vuoden 31 päivään maaliskuuta asti.”;

                              b)

                              Korvataan 6 kohdan c ja d alakohta seuraavasti:

                                          ”c)

                                          delegoidun asetuksen (EU) N:o 611/2014 3 artiklan 1 kohdassa tarkoitetulle asianomaiselle alalle myönnetyt määrärahat pysyvät samoina;

                                          d)

                                          määrärahojen siirrot kyseisestä toimenpiteestä toisiin toimenpiteisiin asianomaisella alalla ovat enintään 40 000 euroa.”

                  2)

                  Korvataan 3 ja 4 artikla seuraavasti:
                  ”3 artikla
                  Ennakkomaksut
                  1.   Tuensaajaorganisaatio voi toimittaa ennakkomaksupyynnön jäsenvaltion vahvistamaan määräaikaan mennessä.
                  2.   Toimintaohjelman tietyn toteuttamisvuoden osalta maksettavan kokonaisennakon määrä on enintään 90 prosenttia kyseiselle toimintaohjelmalle alun perin vahvistetusta tuen määrästä.
                  3.   Jäsenvaltiot voivat määrätä ennakkojen vähimmäismäärät ja ennakkomaksujen määräajat.
                  4 artikla
                  Asetettavat vakuudet
                  1.   Delegoidun asetuksen (EU) N:o 611/2014 7 artiklan 3 kohdan g alakohdassa tarkoitettu vakuus on vähintään 10 prosenttia haetusta unionin rahoitusosuudesta.
                  2.   Edellä 3 artiklassa tarkoitetut ennakot maksetaan komission delegoidun asetuksen (EU) N:o 907/2014 (*1) IV luvun mukaista vakuutta vastaan. Kyseisen vakuuden määrä on 110 prosenttia ennakon määrästä.
                  3.   Ennen jäsenvaltion vahvistettavaksi jäävää määräaikaa ja viimeistään ennen toimintaohjelman kunkin toteuttamisvuoden päättymistä, edunsaajaorganisaatiot voivat pyytää asianomaiselta jäsenvaltiolta 2 kohdassa tarkoitetun vakuuden vapauttamista. Jäljempänä 5 artiklan 2 kohdan b ja c alakohdassa tarkoitettujen asiakirjojen lisäksi pyynnössä on oltava yksityiskohtainen kuvaus toteutetuista toimintaohjelman vaiheista eriteltyinä alojen ja toimenpiteiden mukaan delegoidun asetuksen (EU) N:o 611/2014 3 artiklan mukaisesti. Jäsenvaltioiden on tarkistettava asiakirjat ja vapautettava asianomaista menoa koskeva vakuus viimeistään pyynnön jättämistä seuraavan toisen kuukauden aikana.

                     (*1)  Komission delegoitu asetus (EU) N:o 907/2014, annettu 11 päivänä maaliskuuta 2014, Euroopan parlamentin ja neuvoston asetuksen (EU) N:o 1306/2013 täydentämisestä maksajavirastojen ja muiden elinten, varainhoidon, tilien tarkastamisen, vakuuksien sekä euron käytön osalta (EUVL L 255, 28.8.2014, s. 18).”"

                  3)

                  Muutetaan 5 artikla seuraavasti:

                              a)

                              Korvataan 1 kohta seuraavasti:
                              ”1.   Jotta tuensaajaorganisaatiolle voidaan maksaa asetuksen (EU) N:o 1308/2013 29 artiklan 2 kohdan mukainen unionin rahoitusosuus, sen on jätettävä jäsenvaltion maksajavirastolle maksupyyntö sinä kalenterivuonna, jona toimintaohjelman toteuttamisvuosi päättyy ja viimeistään jäsenvaltion vahvistamaan, 5 kohdan vaatimukset täyttävään määräaikaan mennessä.
                              Jäsenvaltion maksajavirasto voi maksaa tuensaajaorganisaatioille kutakin toimintaohjelman toteuttamisvuotta vastaavan unionin rahoitusosuuden jäännöksen varmistettuaan 9 artiklassa tarkoitetun vuosikertomuksen tai 7 artiklassa tarkoitetun tarkastuskertomuksen perusteella, että 3 artiklan 3 kohdassa tarkoitettuihin ennakkoeriin liittyvät toimenpiteet on tosiasiallisesti toteutettu.”;

                              b)

                              Korvataan 5 kohdan ensimmäinen virke seuraavasti:
                              ”Jäsenvaltion on todisteet tutkittuaan ja 6 artiklassa tarkoitetut tarkastukset tehtyään maksettava EU:n rahoitusosuus ja vapautettava 4 artiklan 2 kohdassa tarkoitettu vakuus viimeistään sen vuoden lokakuun 15 päivänä, jona toimintaohjelman toteuttamisvuosi päättyy.”

                  4)

                  Lisätään 5 a artikla seuraavasti:
                  ”5 a artikla
                  Osittaiset maksut
                  1.   Jäsenvaltiot voivat sallia, että edunsaajaorganisaatiot pyytävät toimintaohjelmassa jo käytettyjä määriä vastaavan tukiosan maksamista.
                  2.   Edellä 1 kohdassa tarkoitetut pyynnöt voidaan esittää milloin tahansa mutta kuitenkin enintään kahdesti kunkin toimintaohjelman toteuttamisvuoden aikana. Jäljempänä 5 artiklan 2 kohdan b ja c alakohdassa tarkoitettujen asiakirjojen lisäksi pyynnössä on oltava yksityiskohtainen kuvaus toteutetuista toimintaohjelman vaiheista eriteltyinä alojen ja toimenpiteiden mukaan delegoidun asetuksen (EU) N:o 611/2014 3 artiklan mukaisesti.
                  3.   Edellä 1 kohdassa tarkoitettuihin pyyntöihin liittyvät maksut eivät saa ylittää 80:tä prosenttia siitä tuen osasta, joka vastaa toimintaohjelmassa kyseisellä ajanjaksolla jo käytettyjä määriä. Jäsenvaltiot voivat asettaa osittaisten maksujen vähimmäismäärän ja pyyntöjen toimittamisen määräajat.”

                  5)

                  Lisätään 6 artiklaan 6 kohta seuraavasti:
                  ”6.   Jäsenvaltiot voivat todistaa 1 kohdan a alakohdassa tarkoitetun tuensaajien hyväksymisedellytysten noudattamisen pelkkien asiakirjojen perusteella.”

                  6)

                  Muutetaan 10 artikla seuraavasti:

                              a)

                              Muutetaan 1 kohta seuraavasti:

                                          i)

                                          Korvataan johdantolause seuraavasti:
                                          ”Toimivaltaisten viranomaisten on viimeistään 31 päivänä tammikuuta ennen uuden kolmivuotisen toimintaohjelman alkamista annettava komissiolle tiedoksi tämän asetuksen täytäntöönpanoa koskevat kansalliset toimenpiteet ja erityisesti toimenpiteet, jotka liittyvät”.

                                          ii)

                                          Korvataan c ja d alakohta seuraavasti:

                                                      ”c)

                                                      delegoidun asetuksen (EU) N:o 611/2014 5 artiklassa tarkoitetuille tietyille toiminta-aloille kohdennettuun unionin rahoituksen vähimmäismäärään, mainitun delegoidun asetuksen 6 artiklan 1 kohdan a alakohdassa tarkoitettuihin oliivialan suuntauksiin ja painopisteisiin 6 artiklan 1 kohdan a alakohdassa tarkoitettuihin oliivialan suuntauksiin ja painopisteisiin sekä kyseisen delegoidun asetuksen 7 artiklan 1 kohdan f alakohdassa tarkoitettuihin määrä- ja laatuindikaattoreihin;

                                                      d)

                                                      tämän asetuksen 5 artiklan 1 kohdassa ja 5 a artiklan 3 kohdassa tarkoitettuihin määräaikoihin;”.

                              b)

                              Korvataan 3 kohdan johdantokappale seuraavasti:
                              ”Toimivaltaisten viranomaisten on toimitettava komissiolle viimeistään toimintaohjelman kutakin toteuttamisvuotta seuraavan vuoden lokakuun 20 päivänä tämän asetuksen täytäntöönpanosta kertomus, jossa on vähintään seuraavat tiedot:”.

            2 artikla
      Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
      Sitä sovelletaan 1 päivästä huhtikuuta 2018 lähtien alkaviin toimintaohjelmiin ja niiden hyväksymismenettelyihin.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 9 päivänä elokuuta 2017.

               Komission puolesta

               Puheenjohtaja

            Jean-Claude JUNCKER

         (1)  EUVL L 347, 20.12.2013, s. 549.

         (2)  EUVL L 347, 20.12.2013, s. 671.

         (3)  Komission täytäntöönpanoasetus (EU) N:o 615/2014, annettu 6 päivänä kesäkuuta 2014, Euroopan parlamentin ja neuvoston asetuksen (EU) N:o 1306/2013 ja Euroopan parlamentin ja neuvoston asetuksen (EU) N:o 1308/2013 muuttamisesta oliiviöljyn ja syötäväksi tarkoitettujen oliivien alojen tukemista koskevien toimintaohjelmien osalta (EUVL L 168, 7.6.2014, s. 95).


title: Komission täytäntöönpanoasetus (EU) 2017/1945, annettu 19 päivänä kesäkuuta 2017, toimilupaa hakevien ja toimiluvan saaneiden sijoituspalveluyritysten tekemiä ja niille tehtäviä ilmoituksia koskevista Euroopan parlamentin ja neuvoston direktiivin 2014/65/EU mukaisista teknisistä täytäntöönpanostandardeista (ETA:n kannalta merkityksellinen teksti. )

text:
                  26.10.2017

                  FI

                  Euroopan unionin virallinen lehti

                  L 276/22

            KOMISSION TÄYTÄNTÖÖNPANOASETUS (EU) 2017/1945,
      annettu 19 päivänä kesäkuuta 2017,
      toimilupaa hakevien ja toimiluvan saaneiden sijoituspalveluyritysten tekemiä ja niille tehtäviä ilmoituksia koskevista Euroopan parlamentin ja neuvoston direktiivin 2014/65/EU mukaisista teknisistä täytäntöönpanostandardeista
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta 15 päivänä toukokuuta 2014 annetun Euroopan parlamentin ja neuvoston direktiivin 2014/65/EU (1) ja erityisesti sen 7 artiklan 5 kohdan kolmannen alakohdan,
      sekä katsoo seuraavaa:

                  (1)

                  On aiheellista vahvistaa yhteiset vakiomuotoiset lomakkeet, mallit ja menettelyt sen varmistamiseksi, että jäsenvaltioiden toimivaltaiset viranomaiset soveltavat yhdenmukaista toimintatapaa, kun ne käytännössä käyttävät valtuuksiaan myöntäessään yrityksille sijoituspalvelujen tarjoamiseen, sijoitustoiminnan harjoittamiseen ja tapauksen mukaan oheispalvelujen tarjoamiseen oikeuttavia toimilupia.

                  (2)

                  Jotta hakija, joka hakee direktiivin 2014/65/EU II osaston mukaista sijoituspalveluyrityksen toimilupaa, ja toimivaltainen viranomainen voisivat viestiä keskenään helpommin, toimivaltaisten viranomaisten olisi nimettävä toimilupamenettelyä varten yhteysviranomainen ja julkistettava yhteysviranomaista koskevat tiedot verkkosivustollaan.

                  (3)

                  Jotta toimivaltaiset viranomaiset pystyisivät arvioimaan, voivatko yrityksen ylimmässä hallintoelimessä tapahtuvat muutokset uhata yrityksen tehokasta, järkevää ja vakaata hoitoa, ja ottamaan asianmukaisesti huomioon yrityksen asiakkaiden edut ja markkinoiden eheyden, olisi määritettävä selkeät määräajat kyseisiä muutoksia koskevien tietojen toimittamiselle.

                  (4)

                  Yritykset olisi kuitenkin vapautettava vaatimuksesta toimittaa tiedot ylintä hallintoelintä koskevista muutoksista ennen muutoksen voimaantuloa, jos muutos johtuu yrityksen määräysvallan ulkopuolisista seikoista, kuten ylimmän hallintoelimen jäsenen kuolemasta. Tällöin yrityksillä olisi oltava mahdollisuus ilmoittaa tiedot toimivaltaiselle viranomaiselle kymmenen työpäivän kuluessa muutoksesta.

                  (5)

                  Jäsenvaltioiden tämän asetuksen mukaisesti toteuttamaan henkilötietojen käsittelyyn sovelletaan Euroopan parlamentin ja neuvoston direktiiviä 95/46/EY (2).

                  (6)

                  Tämä asetus perustuu teknisten täytäntöönpanostandardien luonnoksiin, jotka Euroopan arvopaperimarkkinaviranomainen, jäljempänä ’EAMV’, on toimittanut komissiolle.

                  (7)

                  EAMV on järjestänyt avoimia julkisia kuulemisia, analysoinut mahdollisia kustannuksia ja hyötyjä sekä pyytänyt lausunnon Euroopan parlamentin ja neuvoston asetuksen (EU) N:o 1095/2010 (3) 37 artiklan mukaisesti perustetulta arvopaperimarkkina-alan osallisryhmältä,

            ON HYVÄKSYNYT TÄMÄN ASETUKSEN:
      1 artikla
      Yhteysviranomaisen nimeäminen
      Toimivaltaisten viranomaisten on nimettävä yhteysviranomainen käsittelemään kaikki tiedot, jotka saadaan hakijoilta, jotka hakevat direktiivin 2014/65/EU II osaston mukaista sijoituspalveluyrityksen toimilupaa. Nimettyä yhteysviranomaista koskevat yhteystiedot on julkistettava toimivaltaisten viranomaisten verkkosivustoilla, ja yhteystietoja on päivitettävä säännöllisesti.
      2 artikla
      Hakemuksen jättäminen
      1.   Hakijan, joka hakee direktiivin 2014/65/EU II osaston mukaista sijoituspalveluyrityksen toimilupaa, on jätettävä toimivaltaiselle viranomaiselle hakemuksensa täyttämällä liitteessä I vahvistettu lomakemalli.
      2.   Hakijan on ilmoitettava toimivaltaiselle viranomaiselle kaikkia ylimmän hallintoelimensä jäseniä koskevat tiedot täyttämällä liitteessä II vahvistettu lomakemalli.
      3 artikla
      Hakemuslomakkeen vastaanottaminen ja vastaanottamista koskeva ilmoitus
      Toimivaltaisen viranomaisen on kymmenen työpäivän kuluessa hakemuksen vastaanottamisesta lähetettävä hakijalle vastaanottamista koskeva ilmoitus, mukaan lukien 1 artiklassa tarkoitetun nimetyn yhteysviranomaisen yhteystiedot.
      4 artikla
      Lisätietoja koskeva pyyntö
      Jos hakemuksen arviointia varten tarvitaan lisätietoja, toimivaltaisen viranomaisen on lähetettävä hakijalle pyyntö, jossa mainitaan annettavat tiedot.
      5 artikla
      Ylimmän hallintoelimen jäsenistöä koskevista muutoksista ilmoittaminen
      1.   Sijoituspalveluyrityksen on ilmoitettava toimivaltaiselle viranomaiselle kaikista ylimmän hallintoelimensä jäsenistöä koskevista muutoksista ennen muutoksen voimaantuloa.
      Jos ilmoitusta ei perustelluista syistä voida tehdä ennen muutoksen voimaantuloa, se on tehtävä kymmenen työpäivän kuluessa muutoksesta.
      2.   Sijoituspalveluyrityksen on annettava 1 kohdassa tarkoitettua muutosta koskevat tiedot liitteessä III vahvistetussa muodossa.
      6 artikla
      Päätöksestä ilmoittaminen
      Toimivaltaisen viranomaisen on ilmoitettava hakijalle luvan myöntämistä tai epäämistä koskevasta päätöksestään paperilla, sähköisesti tai molemmissa muodoissa direktiivin 2014/65/EU 7 artiklan 3 kohdassa tarkoitetun kuuden kuukauden määräajan kuluessa.
      7 artikla
      Voimaantulo ja soveltaminen
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      Sitä sovelletaan 3 päivästä tammikuuta 2018.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 19 päivänä kesäkuuta 2017.

               Komission puolesta

               Puheenjohtaja

            Jean-Claude JUNCKER

         (1)  EUVL L 173, 12.6.2014, s. 349.

         (2)  Euroopan parlamentin ja neuvoston direktiivi 95/46/EY, annettu 24 päivänä lokakuuta 1995, yksilöiden suojelusta henkilötietojen käsittelyssä ja näiden tietojen vapaasta liikkuvuudesta (EYVL L 281, 23.11.1995, s. 31).

         (3)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).

         LIITE I

            Sijoituspalveluyrityksen toimilupahakemuslomake

         Teksti kuva

            Viitenumero:
            Päivämäärä:
            LÄHETTÄJÄ:
            Hakijan nimi:
            Osoite:
            (Nimetyn yhteyshenkilön yhteystiedot)
            Nimi:
            Puhelin:
            Sähköposti:
            VASTAANOTTAJA:
            Jäsenvaltio:
            Toimivaltainen viranomainen:
            Osoite:
            (Nimetyn yhteysviranomaisen yhteystiedot)
            Osoite:
            Puhelin:
            Sähköposti:
            Hyvä [asianomaisen nimi lisättävä]
            Komission täytäntöönpanoasetuksen (EU) 2017/1945 sisältämissä teknisissä täytäntöönpanostandardeissa vahvistetaan vakiomuotoiset lomakkeet, mallit ja menettelyt direktiivin 2014/65/EU 7 artiklan 5 kohdassa säädettyjen tietojen ilmoittamista tai toimittamista varten, jotta direktiivin 7 artiklan 2 kohtaa sovellettaisiin yhdenmukaisesti. Lähetämme liitteenä täytäntöönpanoasetuksen 2 artiklan mukaisesti toimilupahakemuksen.

         Teksti kuva

            — Hakemuksen laatimisesta vastaava henkilö:
            Nimi:
            Asema/tehtävänimike:
            Puhelin:
            Faksi (jos käytettävissä):
            Sähköposti:
            — Hakemuksen tarkoitus (merkitkää rasti asianomaiseen kohtaan):
            uusi toimilupa
            jo saadun toimiluvan muuttaminen
            SISÄLTÖ
            Yleiset tiedot hakijana olevasta yrityksestä
            [Ilmoittakaa komission delegoidun asetuksen (EU) 2017/1943 1 artiklassa tarkoitetut tiedot (asetus annettu 14 päivänä heinäkuuta 2016 Euroopan parlamentin ja neuvoston direktiivin 2014/65/EU täydentämisestä sijoituspalveluyritysten toimiluvan yhteydessä annettavia tietoja ja sovellettavia vaatimuksia koskevilla teknisillä sääntelystandardeilla). Esittäkää tiedot tässä tai viitatkaa kyseiset tiedot sisältäviin liitteisiin.]
            Pääomatiedot
            [Ilmoittakaa delegoidun asetuksen (EU) 2017/1943 2 artiklassa tarkoitetut tiedot. Esittäkää tiedot tässä tai viitatkaa kyseiset tiedot sisältäviin liitteisiin.]
            Tiedot osakkeenomistajista
            [Ilmoittakaa komission delegoidun asetuksen (EU) 2017/1943 3 artiklassa tarkoitetut tiedot. Esittäkää tiedot tässä tai viitatkaa kyseiset tiedot sisältäviin liitteisiin.]
            Tiedot ylimmästä hallintoelimestä ja liiketoimintaa johtavista henkilöistä
            [Ilmoittakaa komission delegoidun asetuksen (EU) 2017/1943 4 artiklassa tarkoitetut tiedot. Esittäkää tiedot tässä tai viitatkaa kyseiset tiedot sisältäviin liitteisiin.]
            Taloudelliset tiedot
            [Ilmoittakaa komission delegoidun asetuksen (EU) 2017/1943 5 artiklassa tarkoitetut tiedot. Esittäkää tiedot tässä tai viitatkaa kyseiset tiedot sisältäviin liitteisiin.]
            Toiminnan järjestämistä koskevat tiedot
            [Ilmoittakaa komission delegoidun asetuksen (EU) 2017/1943 6 artiklassa tarkoitetut tiedot. Esittäkää tiedot tässä tai viitatkaa kyseiset tiedot sisältäviin liitteisiin.]

         LIITE II

            Luettelo ylimmän hallintoelimen jäsenistä

         Teksti kuva

            Viitenumero:
            Päivämäärä:
            LÄHETTÄJÄ:
            Hakijan nimi:
            Osoite:
            (Nimetyn yhteyshenkilön yhteystiedot)
            Nimi:
            Puhelin:
            Sähköposti:
            VASTAANOTTAJA:
            Toimivaltainen viranomainen:
            Osoite:
            (Nimetyn yhteysviranomaisen yhteystiedot, tarvittaessa)
            Osoite:
            Puhelin:
            Sähköposti:
            Hyvä [asianomaisen nimi lisättävä]
            Komission täytäntöönpanoasetuksen (EU) 2017/1945, annettu 19 päivänä kesäkuuta 2017, sisältämissä teknisissä täytäntöönpanostandardeissa vahvistetaan vakiomuotoiset lomakkeet, mallit ja menettelyt direktiivin 2014/65/EU 7 artiklan 5 kohdassa säädettyjen tietojen ilmoittamista tai toimittamista varten, jotta direktiivin 9 artiklan 5 kohtaa sovellettaisiin yhdenmukaisesti. Lähetämme liitteenä täytäntöönpanoasetuksen 2 artiklan mukaisesti ilmoituspyynnön.

         Teksti kuva

            — Hakemuksen laatimisesta vastaava henkilö:
            Nimi:
            Asema/tehtävänimike:
            Puhelin:
            Faksi (jos käytettävissä):
            Sähköposti:
            Päivämäärä:
            Allekirjoitus:
            Luettelo ylimmän hallintoelimen jäsenistä
            Jäsen 1
            Nimi
            Yhteystiedot (puhelin, sähköposti, osoite)
            Asema
            Työkokemus ja muu asiaankuuluva kokemus
            Pätevyys ja asiaankuuluva koulutus
            Luettelo liikkeenjohtoon osallistuvan ja osallistumattoman johtajan tehtävistä muissa yhteisöissä
            Nimityksen voimaantulopäivä
            [Esittäkää tiedot tässä tai antakaa selvitys tietojen toimitustavasta tai viitatkaa kyseiset tiedot sisältäviin liitteisiin.]
            Jäsen n
            Nimi
            Yhteystiedot (puhelin, sähköposti, osoite)
            Asema
            Työkokemus ja muu asiaankuuluva kokemus
            Pätevyys ja asiaankuuluva koulutus
            Luettelo liikkeenjohtoon osallistuvan ja osallistumattoman johtajan tehtävistä muissa yhteisöissä
            Nimityksen voimaantulopäivä
            [Esittäkää tiedot tässä tai antakaa selvitys tietojen toimitustavasta tai viitatkaa kyseiset tiedot sisältäviin liitteisiin.]
            Toimittakaa:
            — Yhtiökokouksen pöytäkirja, jossa vahvistetaan uuden jäsenen nimittäminen ylimpään hallintoelimeen
            — Ylimmän hallintoelimen kokouspöytäkirja, jossa vahvistetaan uusien jäsenten nimittäminen

         LIITE III

            Ylimmän hallintoelimen jäsenistön muutoksia koskevien tietojen ilmoittaminen

         Teksti kuva

            Viitenumero:
            Päivämäärä:
            LÄHETTÄJÄ:
            Hakijan nimi:
            Osoite:
            (Nimetyn yhteyshenkilön yhteystiedot)
            Nimi:
            Puhelin:
            Sähköposti:
            VASTAANOTTAJA:
            Toimivaltainen viranomainen:
            Osoite:
            (Nimetyn yhteysviranomaisen yhteystiedot, tarvittaessa)
            Osoite:
            Puhelin:
            Sähköposti:
            Hyvä [asianomaisen nimi lisättävä]
            Komission täytäntöönpanoasetuksen (EU) 2017/1945, annettu 19 päivänä kesäkuuta 2017, sisältämissä teknisissä täytäntöönpanostandardeissa vahvistetaan vakiomuotoiset lomakkeet, mallit ja menettelyt direktiivin 2014/65/EU 7 artiklan 5 kohdassa säädettyjen tietojen ilmoittamista tai toimittamista varten, jotta direktiivin 9 artiklan 5 kohtaa sovellettaisiin yhdenmukaisesti. Lähetämme liitteenä täytäntöönpanoasetuksen 4 artiklan mukaisesti ilmoituspyynnön.
            — Hakemuksen laatimisesta vastaava henkilö:
            Nimi:
            Asema/tehtävänimike:
            Puhelin:
            Faksi (jos käytettävissä):
            Sähköposti:

         Teksti kuva

            Ylimmän hallintoelimen eroavia jäseniä koskevat tiedot
            Jäsen 1
            Nimi
            Yhteystiedot (puhelin, sähköposti, osoite)
            Asema
            Ylimmästä hallintoelimestä eroamisen voimaantulopäivä
            Syyt ylimmästä hallintoelimestä eroamiseen
            Jäsen 2
            Nimi
            Yhteystiedot (puhelin, sähköposti, osoite)
            Asema
            Ylimmästä hallintoelimestä eroamisen voimaantulopäivä
            Syyt ylimmästä hallintoelimestä eroamiseen
            Jäsen n
            Nimi
            Yhteystiedot (puhelin, sähköposti, osoite)
            Asema
            Ylimmästä hallintoelimestä eroamisen voimaantulopäivä
            Syyt ylimmästä hallintoelimestä eroamiseen
            Ylimmän hallintoelimen uusia jäseniä koskevat tiedot
            Jäsen 1
            Nimi
            Yhteystiedot (puhelin, sähköposti, osoite)
            Asema
            Työkokemus ja muu asiaankuuluva kokemus
            Pätevyys ja asiaankuuluva koulutus
            Luettelo liikkeenjohtoon osallistuvan ja osallistumattoman johtajan tehtävistä muissa yhteisöissä
            Nimityksen voimaantulopäivä
            [Esittäkää tiedot tässä tai antakaa selvitys tietojen toimitustavasta tai viitatkaa kyseiset tiedot sisältäviin liitteisiin.]
            Jäsen n
            Nimi
            Yhteystiedot (puhelin, sähköposti, osoite)
            Asema
            Työkokemus ja muu asiaankuuluva kokemus
            Pätevyys ja asiaankuuluva koulutus
            Luettelo liikkeenjohtoon osallistuvan ja osallistumattoman johtajan tehtävistä muissa yhteisöissä

         Teksti kuva

            Nimityksen voimaantulopäivä
            [Esittäkää tiedot tässä tai antakaa selvitys tietojen toimitustavasta tai viitatkaa kyseiset tiedot sisältäviin liitteisiin.]
            Täydellinen ajan tasalle saatettu luettelo ylimmän hallintoelimen jäsenistä
            Toimittakaa:
            — Yhtiökokouksen pöytäkirja, jossa vahvistetaan uuden jäsenen nimittäminen ylimpään hallintoelimeen
            — Ylimmän hallintoelimen kokouspöytäkirja, jossa vahvistetaan uuden jäsenen nimittäminen
            Nimi
            Asema
            Voimaantulopäivä


title: Komission täytäntöönpanoasetus (EU) 2017/1944, annettu 13 päivänä kesäkuuta 2017, sijoituspalveluyrityksen huomattavan omistusosuuden ehdotettua hankintaa koskevaan ilmoitukseen liittyvässä asiaankuuluvien toimivaltaisten viranomaisten välisessä kuulemisprosessissa käytettäviä vakiomuotoisia lomakkeita, malleja ja menettelyjä koskevien teknisten täytäntöönpanostandardien vahvistamisesta Euroopan parlamentin ja neuvoston direktiivien 2004/39/EY ja 2014/65/EU mukaisesti (ETA:n kannalta merkityksellinen teksti. )

text:
                  26.10.2017

                  FI

                  Euroopan unionin virallinen lehti

                  L 276/12

            KOMISSION TÄYTÄNTÖÖNPANOASETUS (EU) 2017/1944,
      annettu 13 päivänä kesäkuuta 2017,
      sijoituspalveluyrityksen huomattavan omistusosuuden ehdotettua hankintaa koskevaan ilmoitukseen liittyvässä asiaankuuluvien toimivaltaisten viranomaisten välisessä kuulemisprosessissa käytettäviä vakiomuotoisia lomakkeita, malleja ja menettelyjä koskevien teknisten täytäntöönpanostandardien vahvistamisesta Euroopan parlamentin ja neuvoston direktiivien 2004/39/EY ja 2014/65/EU mukaisesti
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon rahoitusvälineiden markkinoista sekä neuvoston direktiivien 85/611/ETY ja 93/6/ETY ja Euroopan parlamentin ja neuvoston direktiivin 2000/12/EY muuttamisesta ja neuvoston direktiivin 93/22/ETY kumoamisesta 21 päivänä huhtikuuta 2004 annetun Euroopan parlamentin ja neuvoston direktiivin 2004/39/EY (1) ja erityisesti sen 10 a artiklan 8 kohdan kuudennen alakohdan,
      ottaa huomioon rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta 15 päivänä toukokuuta 2014 annetun Euroopan parlamentin ja neuvoston direktiivin 2014/65/EU (2) ja erityisesti sen 12 artiklan 9 kohdan,
      sekä katsoo seuraavaa:

                  (1)

                  On tarkoituksenmukaista vahvistaa yhteiset vakiomuotoiset lomakkeet, mallit ja menettelyt sen varmistamiseksi, että jäsenvaltioiden toimivaltaiset viranomaiset arvioivat asianmukaisesti huomattavan omistusosuuden ehdotettua hankintaa tai lisäämistä sijoituspalveluyrityksissä koskevat ilmoitukset. Tällaisissa tapauksissa asiaankuuluvien toimivaltaisten viranomaisten olisi kuultava toisiaan ja annettava toisilleen kaikki olennaiset tai asiaankuuluvat tiedot.

                  (2)

                  Jotta helpotetaan viranomaisten keskinäistä yhteistyötä ja varmistetaan viranomaisten keskinäisen tietojenvaihdon tehokkuus, direktiivin 2004/39/EY 48 artiklan mukaisesti nimettyjen toimivaltaisten viranomaisten olisi nimettävä yhteyshenkilöt nimenomaisesti direktiivin 2004/39/EY 10 artiklan 4 kohdassa tarkoitettua kuulemismenettelyä varten ja Euroopan arvopaperimarkkinaviranomaisen olisi ylläpidettävä keskitettyä luetteloa kyseisistä yhteyshenkilöistä.

                  (3)

                  Olisi säädettävä kuulemismenettelyistä, joille on asetettu selkeät aikarajat, jotta voitaisiin varmistaa toimivaltaisten viranomaisten välisen yhteistyön oikea-aikaisuus ja tehokkuus. Selkeään yhteistyömenettelyyn olisi sisällyttävä pyynnön esittävän viranomaisen pyynnön vastaanottavalle viranomaiselle esittämä alustava ilmoitus, jolla annetaan pyynnön vastaanottavalle viranomaiselle tieto käynnissä olevasta arvioinnista.

                  (4)

                  Menettelyissä olisi myös pyrittävä varmistamaan, että toimivaltaiset viranomaiset tekevät yhteistyötä prosessin parantamiseksi edistämällä saatujen tietojen laatua ja relevanssia koskevan palautteen antamista.

                  (5)

                  Toimivaltaisten viranomaisten, muiden viranomaisten, elinten tai henkilöiden vaihtaessa tai siirtäessä tietoja olisi noudatettava Euroopan parlamentin ja neuvoston direktiivissä 95/46/EY (3) säädettyjä henkilötietoja koskevia sääntöjä.

                  (6)

                  Euroopan parlamentin ja neuvoston asetusta (EY) N:o 45/2001 (4) sovelletaan arvopaperimarkkinaviranomaisen tämän asetuksen soveltamiseksi suorittamaan henkilötietojen käsittelyyn.

                  (7)

                  Tämä asetus perustuu teknisten täytäntöönpanostandardien luonnoksiin, jotka arvopaperimarkkinaviranomainen on toimittanut komissiolle.

                  (8)

                  Arvopaperimarkkinaviranomainen ei suorittanut julkista kuulemista asiaankuuluvien toimivaltaisten viranomaisten välistä kuulemisprosessia varten käyttöön otettavien vakiomuotoisten lomakkeiden, mallien eikä menettelyjen mahdollisista kustannuksista eikä hyödyistä eikä analysoinut niitä, koska se katsottiin niiden laajuuteen ja vaikutuksiin nähden suhteettomaksi.

                  (9)

                  Direktiivi 2014/65/EU tuli voimaan 2 päivänä heinäkuuta 2014. Direktiivin 2014/65/EU 12 artiklan 9 kohta korvaa direktiivin 2004/39/EY 10 a artiklan 8 kohdan ja sisältää valtuutukset arvopaperimarkkinaviranomaiselle laatia teknisiä sääntelystandardeja siten, että ne ovat identtiset direktiivin 2004/39/EY 10 a artiklan 8 kohdassa säädettyjen teknisten sääntelystandardien kanssa. Lisäksi direktiivin 2004/39/EY 10 b artiklan 4 kohdan ja 10 artiklan 4 kohdan sisältö on myös identtinen direktiivin 2014/65/EU 13 artiklan 4 kohdan ja 11 artiklan 2 kohdan sisällön kanssa. Direktiivin 2014/65/EU 94 artiklan 1 kohdan mukaisesti direktiivi 2004/39/EY kumotaan 3 päivästä tammikuuta 2017 alkaen. Sitä, että komissio hyväksyy tekniset sääntelystandardit direktiivin 2004/39/EY 10 a artiklan 8 kohdan mukaisesti, olisi pidettävä myös direktiivin 2014/65/EU 12 artiklan 8 kohdan mukaisena, mistä seuraa, että teknisen standardin soveltaminen jatkuu 3 päivän tammikuuta 2018 jälkeen ilman tarvetta lisämuutoksiin,

            ON HYVÄKSYNYT TÄMÄN ASETUKSEN:
      1 artikla
      Kohde
      Tässä asetuksessa säädetään vakiolomakkeista, malleista ja menettelyistä, joita käytetään tietojenvaihdossa kohdeyhteisön jäsenvaltion toimivaltaisen viranomaisen (”pyynnön esittävä/esittänyt viranomainen”) ja hankkijaehdokkaan tai valtuutetun yhteisön, joka on joko hankkijaehdokkaan tytäryhtiö tai hankkijaehdokkaan hallinnassa, jäsenvaltion toimivaltaisen viranomaisen (”pyynnön vastaanottava/vastaanottanut viranomainen”) välisen kuulemisprosessin aikana.
      2 artikla
      Nimetyt yhteyshenkilöt
      1.   Direktiivin 2004/39/EY 48 artiklan mukaan nimettyjen toimivaltaisten viranomaisten on nimettävä yhteyshenkilöt tämän asetuksen vaatimaa viestintää varten ja ilmoitettava nimetyistä henkilöistä arvopaperimarkkinaviranomaiselle.
      2.   Arvopaperimarkkinaviranomainen ylläpitää ja päivittää luetteloa nimetyistä yhteyshenkilöistä 1 kohdassa tarkoitettujen toimivaltaisten viranomaisten tarpeita varten.
      3 artikla
      Ennakkoilmoitus
      1.   Pyynnön esittävän viranomaisen on lähetettävä ennakkoilmoitus pyynnön vastaanottavalle viranomaiselle kolmen työpäivän kuluessa siitä, kun se saa hankkijaehdokkaalta direktiivin 2004/39/EY 10 artiklan 3 kohdan mukaisen ilmoituksen.
      2.   Pyynnön esittävän viranomaisen on lähetettävä ennakkoilmoitus täyttämällä liitteessä I vahvistettu malli ja annettava kaikki siinä pyydetyt tiedot.
      4 artikla
      Kuulemista koskeva ilmoitus
      1.   Pyynnön esittävän viranomaisen on lähetettävä pyynnön vastaanottavalle viranomaiselle kuulemista koskeva ilmoitus mahdollisimman pian ja viimeistään 20 työpäivän kuluttua hankkijaehdokkaan direktiivin 2004/39/EY 10 artiklan 3 kohdan mukaisen ilmoituksen vastaanottamisesta.
      2.   Pyynnön esittävän viranomaisen on lähetettävä 1 kohdassa tarkoitettu kuulemista koskeva ilmoitus kirjallisena postitse, faksilla tai turvatulla sähköisellä viestimellä ja osoitettava se pyynnön vastaanottavan viranomaisen nimetylle yhteyshenkilölle, ellei pyynnön vastaanottava viranomainen ole muuta täsmentänyt vastauksessaan 3 artiklassa tarkoitettuun ennakkoilmoitukseen.
      3.   Pyynnön esittävän viranomaisen on lähetettävä 1 kohdassa tarkoitettu kuulemista koskeva ilmoitus täyttämällä liitteessä II vahvistettu malli, yksilöitävä erityisesti seikat, jotka liittyvät niiden tietojen luottamuksellisuuteen liittyviin seikkoihin, joita pyynnön esittävä viranomainen mahdollisesti saa, ja täsmennettävä yksityiskohtaisesti, mitä asiaankuuluvia tietoja pyynnön esittävä viranomainen pyynnön vastaanottavalta viranomaiselta pyytää.
      5 artikla
      Kuulemista koskevan ilmoituksen vastaanottokuittaus
      Pyynnön vastaanottaneen viranomaisen on lähetettävä kuulemista koskevan ilmoituksen vastaanottamisesta kuittaus kahden työpäivän kuluessa sen vastaanottamisesta, ja kuittaukseen on sisällyttävä sen nimetyn yhteyshenkilön mahdolliset yksityiskohtaiset lisäyhteystiedot ja mahdollisuuksien mukaan arvio vastauksen antamispäivästä.
      6 artikla
      Pyynnön vastaanottaneen viranomaisen vastaus
      1.   Kuulemista koskevaan ilmoitukseen on annettava vastaus kirjallisesti postitse, faksilla tai turvatulla sähköisellä viestimellä. Se on osoitettava nimetylle yhteyshenkilölle, ellei pyynnön esittävä viranomainen ole toisin täsmentänyt.
      2.   Pyynnön vastaanottaneen viranomaisen on annettava pyynnön esittäneelle viranomaiselle mahdollisimman pian ja viimeistään 20 työpäivän kuluttua kuulemista koskevan ilmoituksen vastaanottamisesta seuraavat tiedot:

                  a)

                  kuulemista koskevassa ilmoituksessa pyydetyt asiaankuuluvat tiedot, mukaan lukien hankkijaehdokkaan tekemään hankintaan liittyvät mahdolliset näkemykset tai varaukset;

                  b)

                  omasta aloitteestaan kaikki muu olennainen tieto, joka voi vaikuttaa arviointiin.

            3.   Jos pyynnön vastaanottanut viranomainen ei pysty noudattamaan 2 kohdassa tarkoitettua määräaikaa, sen on ilmoitettava tästä pyynnön esittäneelle viranomaiselle, esitettävä viivästyksen syyt ja arvio vastauksen antamispäivästä. Pyynnön vastaanottaneen viranomaisen on säännöllisesti raportoitava pyydettyjen tietojen toimittamisen etenemisestä.
      4.   Pyynnön vastaanottaneen viranomaisen on 2 kohdassa tarkoitettuja tietoja antaessaan käytettävä liitteessä III vahvistettua mallia.
      7 artikla
      Kuulemismenettelyt
      1.   Pyynnön esittävän viranomaisen ja pyynnön vastaanottavan viranomaisen on suoritettava keskinäinen kuulemista koskevaan ilmoitukseen ja vastaukseen liittyvä viestintänsä käyttäen 4 artiklan 2 kohdassa ja 6 artiklan 1 kohdassa tarkoitetuista viestimistä tarkoituksenmukaisinta ottaen asianmukaisesti huomioon näkökohdat, jotka koskevat luottamuksellisuutta, kirjeenvaihtoon kuluvaa aikaa, toimitettavan aineiston volyymiä ja sitä, kuinka helppo pyynnön esittävän viranomaisen on saada tiedot. Pyynnön esittäneen viranomaisen on vastattava joutuisasti kaikkiin pyynnön vastaanottaneen viranomaisen selvennyspyyntöihin.
      2.   Kun pyydetyt tiedot ovat tai saattavat olla samassa jäsenvaltiossa muun viranomaisen kuin pyynnön vastaanottaneen viranomaisen hallussa, pyynnön vastaanottanut viranomainen kokoaa tiedot joutuisasti ja toimittaa ne pyynnön esittäneelle viranomaiselle 6 artiklan mukaisesti.
      3.   Pyynnön vastaanottaneen ja pyynnön esittäneen viranomaisen on toimittava yhteistyössä ratkaistakseen kaikki pyyntöön vastattaessa esiin nousevat ongelmat, mukaan lukien kustannuskysymysten ratkaiseminen silloin, kun avustamisesta aiheutuneet kustannukset katsotaan kohtuuttomiksi pyynnön vastaanottaneelle viranomaiselle.
      4.   Jos arviointiajanjakson aikana ilmenee uutta tietoa tai lisätiedon tarvetta, pyynnön esittäneen viranomaisen ja pyynnön vastaanottaneen viranomaisen on tehtävä yhteistyötä varmistaakseen, että kaikki asiaankuuluvat lisätiedot on vaihdettu tämän asetuksen mukaisesti.
      5.   Kun tietoja vaihdetaan direktiivin 2004/39/EY 10 a artiklan 1 kohdan toisessa alakohdassa tarkoitetun ajanjakson 15 viimeisen työpäivän kuluessa, tiedot voidaan 4 artiklan 2 kohdasta ja 6 artiklan 1 kohdasta poiketen antaa suullisesti. Tällaisissa tapauksissa tiedot on antamisen jälkeen vahvistettava 4 artiklan 2 kohdan ja 6 artiklan 1 kohdan mukaisesti, elleivät asiaankuuluvat toimivaltaiset viranomaiset toisin sovi.
      6.   Pyynnön vastaanottaneen viranomaisen ja pyynnön esittäneen viranomaisen on annettava toisilleen palautetta kuulemisen kohteena olleen arvioinnin tuloksista ja, tapauksen mukaan, saatujen tietojen tai muun avun hyödyllisyydestä tai tällaista apua ja tällaisia tietoja annettaessa kohdatuista mahdollisista ongelmista.
      8 artikla
      Voimaantulo
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 13 päivänä kesäkuuta 2017.

               Komission puolesta

               Puheenjohtaja

            Jean-Claude JUNCKER

         (1)  EUVL L 145, 30.4.2004, s. 1.

         (2)  EUVL L 173, 12.6.2014, p. 349.

         (3)  Euroopan parlamentin ja neuvoston direktiivi 95/46/EY, annettu 24 päivänä lokakuuta 1995, yksilöiden suojelusta henkilötietojen käsittelyssä ja näiden tietojen vapaasta liikkuvuudesta (EYVL L 281, 23.11.1995, s. 31).

         (4)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).

         LIITE I

            Ennakkoilmoituksen malli

         [Komission täytäntöönpanoasetuksen (EU) 2017/1944 3 artikla]
         Teksti kuva

            Ennakkoilmoitus
            Viitenumero:
            Päiväys:
            Yleiset tiedot
            LÄHETTÄJÄ:
            Jäsenvaltio:
            Pyynnön esittävä viranomainen:
            Virallinen osoite:
            (Nimetyn yhteyshenkilön yhteystiedot)
            Nimi:
            Puhelin:
            Sähköposti:
            VASTAANOTTAJA:
            Jäsenvaltio:
            Pyynnön vastaanottava viranomainen:
            Virallinen osoite:
            (Nimetyn yhteyshenkilön yhteystiedot)
            Nimi:
            Puhelin:
            Sähköposti:
            Hyvä [lisätkää asianomainen nimi]
            Lähetämme teille täten ennakkoilmoituksen alempana yksityiskohtaisesti esitetyistä asioista komission täytäntöönpanoasetuksen (EU) 2017/1944, annettu 13 päivänä kesäkuuta 2017, sijoituspalveluyrityksen huomattavan omistusosuuden ehdotettua hankintaa koskevaan ilmoitukseen liittyvässä asiaankuuluvien toimivaltaisten viranomaisten välisessä kuulemisprosessissa käytettäviä vakiomuotoisia lomakkeita, malleja ja menettelyjä koskevien teknisten täytäntöönpanostandardien vahvistamisesta Euroopan parlamentin ja neuvoston direktiivien 2004/39/EY ja 2014/65/EUmukaisesti, 3 artiklan mukaisesti.
            Ehdotettua hankintaa koskevat tiedot
            Hankkijaehdokkaan tunnistetiedot:
            [ilmoittakaa luonnollisten henkilöiden osalta Euroopan parlamentin ja neuvoston direktiivien 2004/39/EY ja 2014/65/EU täydentämisestä sijoituspalveluyrityksen huomattavan omistusosuuden ehdotettua hankintaa koskevaan hank-kijaehdokkaiden ilmoitukseen sisällytettävien tietojen tyhjentävää luetteloa koskevilla teknisillä sääntelystandardeilla 11 päivänä heinäkuuta 2017 annetun komission delegoidun asetuksen (EU) 2017/1946, 3 artiklan 1 kohdan a alakohdassa tarkoitetut tiedot; ilmoittakaa oikeushenkilöiden osalta delegoidun asetuksen (EU) 2017/1946 3 artiklan 2 kohdan a alakohdassa tarkoitetut tiedot

         Teksti kuva

            Pyynnön vastaanottavan jäsenvaltion (yhden tai useamman) valtuutetun yhteisön nimi ja suhde hankkijaehdokkaaseen:
            [jos hankkijaehdokas on direktiivin 2004/39/EY 10 artiklan 4 kohdan a alakohdassa tarkoitettu valtuutettu yhteisö, hankkijaehdokkaan nimi riittää. Jos hankkijaehdokas kuuluu johonkin direktiivin 2004/39/EY 10 direktiivin 4 kohdan b tai c alakohdassa määriteltyyn luokkaan, on tarpeen myös selittää hankkijaehdokkaan suhde pyynnön vastaanottaneen viranomaisen jäsenvaltioon sijoittautuneeseen asiaankuuluvaan valtuutettuun yhteisöön]
            Kohdeyhteisön tunnistetiedot:
            [ilmoittakaa Euroopan parlamentin ja neuvoston direktiivien 2004/39/EY ja 2014/65/EU täydentämisestä sijoituspalveluyrityksen huomattavan omistusosuuden ehdotettua hankintaa koskevaan hankkijaehdokkaiden ilmoitukseen sisällytettävien tietojen tyhjentävää luetteloa koskevilla teknisillä sääntelystandardeilla 11 päivänä heinäkuuta 2017 annetun komission delegoidun asetuksen (EU) 2017/1946 7 artiklan a kohdassa tarkoitetut tiedot];
            Hankkijaehdokkaalla kohdeyhteisössä olevan nykyisen ja aiotun osuuden suuruus:
            [ilmoittakaa Euroopan parlamentin ja neuvoston direktiivien 2004/39/EY ja 2014/65/EU täydentämisestä sijoituspalveluyrityksen huomattavan omistusosuuden ehdotettua hankintaa koskevaan hankkijaehdokkaiden ilmoitukseen sisällytettävien tietojen tyhjentävää luetteloa koskevilla teknisillä sääntelystandardeilla 11 päivänä heinäkuuta 2017 annetun komission delegoidun asetuksen (EU) 2017/1946 7 artiklan c kohdan i, ii ja iii alakohdassa tarkoitetut tiedot]
            Ottakaa huomioon, että arviointimenettely (*) päättyy [syötä päivämäärä]. Toimitamme myöhemmin kuulemista koskevan ilmoituksen, johon sisältyvät kaikki olennaisen tärkeät tiedot ehdotetusta hankinnasta ja jossa kerrotaan, mitä asiaankuuluvia tietoja haluaisimme saada. Jos teillä kuitenkin on olennaisia hankintaan liittyviä tietoja tai jos haluatte esittää sitä koskevia näkemyksiä tai varauksia, olisimme kiitollisia, jos voisitte toimittaa ne mahdollisimman aikaisin ja viimeistään 20 työpäivän kuluessa tämän ennakkoilmoituksen jälkeen saapuvan kuulemista koskevan ilmoituksen vastaanottamisesta.
            (*) direktiivin 2004/39/EY 10 a artiklan 1 kohdan toisen alakohdan mukaisesti
            Kunnioittavasti
            [allekirjoitus]

         LIITE II

            Kuulemista koskevan ilmoituksen malli

         [Komission täytäntöönpanoasetuksen (EU) 2017/1944 4 artikla]
         Teksti kuva

            Kuulemista koskeva ilmoitus
            Viitenumero:
            Päiväys:
            Yleiset tiedot
            LÄHETTÄJÄ:
            Jäsenvaltio:
            Pyynnön esittävä viranomainen:
            Virallinen osoite:
            (Nimetyn yhteyshenkilön yhteystiedot)
            Nimi:
            Puhelin:
            Sähköposti:
            VASTAANOTTAJA:
            Jäsenvaltio:
            Pyynnön vastaanottava viranomainen:
            Virallinen osoite:
            (Nimetyn yhteyshenkilön yhteystiedot)
            Nimi:
            Puhelin:
            Sähköposti:
            Hyvä [lisätkää asianomainen nimi]
            Lähetämme teille täten kuulemista koskevan ilmoituksen alempana yksityiskohtaisesti esitetyistä asioista komission täytäntöönpanoasetuksen (EU) 2017/1944, annettu 13 päivänä kesäkuuta 2017, sijoituspalveluyrityksen huomattavan omistusosuuden ehdotettua hankintaa koskevaan ilmoitukseen liittyvässä asiaankuuluvien toimivaltaisten viranomaisten välisessä kuulemisprosessissa käytettäviä vakiomuotoisia lomakkeita, malleja ja menettelyjä koskevien teknisten täytäntöönpanostandardien vahvistamisesta Euroopan parlamentin ja neuvoston direktiivien 2004/39/EY ja 2014/65/EU mukaisesti, 4 artiklan mukaisesti.
            Huomatkaa, että arviointimenettely (*) päättyy [päivämäärä lisättävä], joten pyydetyt ja muut asiaankuuluvat ja olennaiset tiedot olisi toimitettava 20 työpäivää tämän kirjeen vastaanottamisesta mennessä, tai jos se ei ole mahdollista, olisi ilmoitettava, koska arvioitte voivanne vastata tietopyyntöön. Ottakaa tässä huomioon arviointimenettelyn päättymisajankohta.
            (*) direktiivin 2004/39/EY 10 a artiklan 1 kohdan toisen alakohdan mukaisesti

         Teksti kuva

            Ehdotettua hankintaa koskevat tiedot
            Kohde
            [antakaa tiedot tässä tai viitatkaa tässä asiaankuuluviin, tiedot sisältäviin liitteisiin]
            Ehdotettua hankintaa koskevat tiedot
            [antakaa tiedot tässä tai viitatkaa tässä asiaankuuluviin, tiedot sisältäviin liitteisiin]
            Asiaan liittyviä muita valvontaviranomaisia koskevat tiedot
            [antakaa tiedot tässä tai viitatkaa tässä asiaankuuluviin, tiedot sisältäviin liitteisiin]
            Pyyntö on jatkoa aikaisempaan tapaukseen:
            [tarvittaessa syöttäkää yksityiskohtaiset tiedot kyseisestä aikaisemmasta pyynnöstä, jotta se voidaan yksilöidä]
            Avunpyynnön tyyppi
            Pyydetyt tiedot [tarvittaessa]:
            [antakaa yksityiskohtainen kuvaus erityisesti tarvittavista tiedoista, mukaan lukien kaikki pyydetyt asiaankuuluvat asiakirjat, sekä syyt, miksi tiedoista on hyötyä. Esimerkkejä:
            — hankkijaehdokkaan tai asiaankuuluvan valtuutetun yhteisön omistusrakenne ja osakkaiden pääasialliset piirteet;
            — hankkijaehdokkaan tai asiaankuuluvan valtuutetun yhteisön tuorein soveltuvuusarviointi (sopivuus ja luotettavuus);
            — hankkijaehdokkaan tai asiaankuuluvan valtuutetun yhteisön taloudellisen vakauden tuorein arviointi ja siihen liittyvät julkiset tai ulkoiset tarkastuskertomukset (tarvittaessa);
            — pyynnön vastaanottavan viranomaisen tuorein arviointi hankkijaehdokkaan tai asiaankuuluvan valtuutetun yhteisön hallintorakenteen laadusta sekä hallinto- ja kirjanpitomenettelyistä, sisäisen tarkastuksen järjestelmistä, ohjaus- ja hallintojärjestelmistä, konsernirakenteesta jne.]
            Pyynnön esittävän viranomaisten antamat lisätiedot
            [Onko pyynnön esittävä viranomainen ollut tai aikooko se olla pyynnön kohteena oleviin asioihin liittyen yhteydessä muihin viranomaisiin tai lain noudattamisen valvonnasta vastaaviin elimiin pyynnön vastaanottavan viranomaisen jäsenvaltiossa taikka muihin viranomaisiin, joilla pyynnön esittävä viranomainen tietää olevan aktiivinen intressi pyynnön kohteena olevissa asioissa]
            Kunnioittavasti
            [allekirjoitus]

         LIITE III

            Pyynnön vastaanottaneen viranomaisen vastauksen malli

         [Komission täytäntöönpanoasetuksen (EU) 2017/1944 6 artikla]
         Teksti kuva

            Pyynnön vastaanottaneen viranomaisen vastaus
            Viitenumero:
            Päiväys:
            Yleiset tiedot
            LÄHETTÄJÄ:
            Jäsenvaltio:
            Pyynnön vastaanottava viranomainen:
            Virallinen osoite:
            (Nimetyn yhteyshenkilön yhteystiedot)
            Nimi:
            Puhelin:
            Sähköposti:
            VASTAANOTTAJA:
            Jäsenvaltio:
            Pyynnön esittävä viranomainen:
            Virallinen osoite:
            (Nimetyn yhteyshenkilön yhteystiedot)
            Nimi:
            Puhelin:
            Sähköposti:
            Hyvä [asianomainen nimi lisättävä]
            Olemme käsitelleet [pv.kk.vvvv] päivätyn kuulemista koskevan ilmoituksenne, jonka viite on [viitenumero lisättävä], komission täytäntöönpanoasetuksen (EU) 2017/1944, annettu 13 päivänä kesäkuuta 2017, sijoituspalveluyrityksen huomattavan omistusosuuden ehdotettua hankintaa koskevaan ilmoitukseen liittyvässä asiaankuuluvien toimivaltaisten viranomaisten välisessä kuulemisprosessissa käytettäviä vakiomuotoisia lomakkeita, malleja ja menettelyjä koskevien teknisten täytäntöönpanostandardien vahvistamisesta Euroopan parlamentin ja neuvoston direktiivien 2004/39/EY ja 2014/65/EU mukaisesti, 6 artiklan mukaisesti.
            Jos teille ei ole tarkasti selvää, mitä tietoja on pyydetty, tai jokin muu tämän arvioinnin näkökohta on jäänyt epäselväksi, antakaa tässä asiaa koskevat selvitykset:

         Teksti kuva

            Jos pyydetyt tiedot on koottu eri lähteistä, esittäkää ne tässä tai antakaa selvitys siitä, kuinka ne aiotaan toimittaa, tai viitatkaa asiaankuuluviin liitteisiin, joissa pyydetyt tiedot esitetään:
            Jos teillä on muita asiaankuuluvia tai olennaisia tietoja, esittäkää ne tässä tai antakaa selvitys siitä, kuinka ne aiotaan toimittaa, tai viitatkaa asiaankuuluviin liitteisiin, joissa pyydetyt tiedot esitetään:
            Antakaa oma-aloitteisesti kaikki olennaiset tiedot, jotka voivat merkittävästi vaikuttaa arviointiin, kuten hankkijaehdokkaan tai asiaankuuluvan valtuutetun yhteisön konsernirakennetta tai taloudellisen vakauden tuoretta arviointia koskevat tiedot.
            Kunnioittavasti
            [allekirjoitus]


title: Komission täytäntöönpanoasetus (EU) 2017/1955, annettu 24 päivänä lokakuuta 2017, asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta

text:
               27.10.2017

               FI

               Euroopan unionin virallinen lehti

               L 277/1

         KOMISSION TÄYTÄNTÖÖNPANOASETUS (EU) 2017/1955,
   annettu 24 päivänä lokakuuta 2017,
   asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan b alakohdan,
   ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (2) ja erityisesti sen 5 artiklan 6 kohdan a alakohdan,
   sekä katsoo seuraavaa:

               (1)

               Komission asetuksessa (EY) N:o 1484/95 (3) vahvistetaan siipikarjanliha- ja muna-alan sekä muna-albumiinin tuonnissa sovellettavien lisätullien järjestelmän soveltamista koskevat yksityiskohtaiset säännöt sekä edustavat hinnat.

               (2)

               Siipikarjanliha- ja muna-alan tuotteiden ja muna-albumiinin edustavien hintojen määrittämisen perustana olevien tietojen säännöllinen seuranta osoittaa, että on aiheellista muuttaa tiettyjen tuotteiden edustavat tuontihinnat ottaen huomioon hintojen vaihtelu alkuperän mukaan.

               (3)

               Sen vuoksi asetusta (EY) N:o 1484/95 olisi muutettava.

               (4)

               Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 1484/95 liite I tämän asetuksen liitteellä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä lokakuuta 2017.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 347, 20.12.2013, s. 671.

      (2)  EUVL L 150, 20.5.2014, s. 1.

      (3)  Komission asetus (EY) N:o 1484/95, annettu 28 päivänä kesäkuuta 1995, siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevista yksityiskohtaisista säännöistä ja edustavien hintojen vahvistamisesta sekä asetuksen N:o 163/67/ETY kumoamisesta (EYVL L 145, 29.6.1995, s. 47).

      LIITE
      ”
            LIITE I

                        CN-koodi

                        Tavaran kuvaus

                        Edustava hinta
                        (euroa/100 kg)

                        3 artiklassa tarkoitettu vakuus
                        (euroa/100 kg)

                        Alkuperä (1)

                        0207 12 10

                        Kananruhot (ns. 70-prosenttista kanaa), jäädytetyt

                        107,5

                        0

                        AR

                        0207 12 90

                        Kananruhot (ns. 65-prosenttista kanaa), jäädytetyt

                        102,1
                        172,4

                        5
                        0

                        AR
                        BR

                        0207 14 10

                        Luuttomat palat, kukkoa tai kanaa, jäädytetyt

                        243,1
                        212,5
                        296,9
                        229,1

                        17
                        26
                        1
                        21

                        AR
                        BR
                        CL
                        TH

                        0207 27 10

                        Luuttomat palat, kalkkunaa, jäädytetyt

                        340,6
                        401,7

                        0
                        0

                        BR
                        CL

                        0408 91 80

                        Kuorettomat linnunmunat, kuivatut

                        352,1

                        0

                        AR

                        1602 32 11

                        Kypsentämättömät valmisteet, kukkoa tai kanaa

                        197,9

                        27

                        BR

                  ”

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.